
        REPUBLIKA HRVATSKA
VUKOVARSKO-SRIJEMSKA ŽUPANIJA
          OPĆINA BOGDANOVCI

             OPĆINSKO VIJEĆE
KLASA: 024-01/22-01/06
URBROJ: 2196-8-02/22-01-01
Bogdanovci, 21.02.2022. godine
Na temelju članka 31. stavka 12.,13. i 14. Zakona o poljoprivrednom zemljištu (NN br. 20/18 i 115/18, 98/19) i članka 29. Statuta Općine Bogdanovci (''Službeni vjesnik Vukovarsko-srijemske županije'' br. 4/21), Općinsko vijeće Općine Bogdanovci na 10. sjednici održanoj 21.02.2022. godine donijelo je

ODLUKU 

o imenovanju povjerenstva za provođenje Javnog natječaja za zakup poljoprivrednog zemljišta u vlasništvu RH na području Općine Bogdanovci
Članak 1.
Sukladno članku 31. stavak 12. 13. i 14. Zakona o poljoprivrednom zemljištu (NN br. 20/2018 i 115/18. 98/19)  u Općinsko povjerenstvo za provođenje natječaja za zakup poljoprivrednog zemljišta u vlasništvu Republike Hrvatske na području Općine Bogdanovci (u daljnjem tekstu: Povjerenstvo) imenuju se po jedan predstavnik pravne, agronomske i geodetske struke te 2 predstavnika općinskog vijeća Općine Bogdanovci:

1. Darko Ruskaj, dipl.iur.         
                                         - predsjednik
2. Antun Nikolić, ing. geod. 
                                                    - član

3. Zrinka Ožanić, agronom 
                                                    - član

4. Anamarija Savić Bajac, predstavnik općinskog vijeća
     - član

5. Tin Ivić, predstavnik općinskog vijeća
                            - član

                                                       Članak 2.
Povjerenstvo obavlja poslove propisane odredbama Zakona o poljoprivrednom zemljištu (NN 20/18, 115/18, 98/19) i podzakonskim propisima donesenim temeljem citiranog Zakona.

                                                     Članak 3.
Povjerenstvo za zakup iz točke I. ove Odluke kao i članovi njihovih obiteljskih poljoprivrednih gospodarstava ne mogu biti sudionici javnih natječaja za zakup koji su u nadležnosti rada tog Povjerenstva.
                                                                Članak 4.
Stupanjem na snagu ove Odluke prestaje važiti Odluka o imenovanju povjerenstva za provođenje natječaja za zakup poljoprivrednog zemljišta u vlasništvu RH na području Općine Bogdanovci, od 12.11.2021, godine, KLASA: 021-05/21-01/28 , URBROJ: 2196/03-01/01-21-01 ( ("Službeni vjesnik" Vukovarsko-srijemske županije broj 14/21).




                 Članak 5.

Ova Odluka stupa na snagu dan nakon donošenja, a objavit će se u ''Službenom vjesniku Vukovarsko-srijemske županije''.

Predsjednik Općinskog vijeća

Marijan Gelo,dr.vet.med

 .    




                
 

